E ti vulessas ch'i fetschian in pajais, tut questa glieud che na sa chapescha betg?

Amélie Plume

•	Franzos? Na chapescha betg. Talian? Na chapescha betg. N'er betg tamil, spagnol, grec
etc. E ti vulessas ch'i fetschian in pajais, tut questa glieud che na sa chapescha betg?
•	Why not?
•	Ussa na ta chapesch jau betg.
•	Cler, ti n'has mai chapì mai, mai mai, e ti vulessas ch'els fissan in pèr, quests dus essers
che na sa chapeschan betg?
•	Jau na vi durmir senza dultschims!
•	Ti survegns giu per il tgil, lumpaz, sche ti na vuls chapir che far ninanana va mo senza dultschims!
•	Vus essas nauschs, vus nun essas pli mes geniturs!
•	Miau!
•	Tge ha da miaular quest giat, jau l'hai be gist dà da magliar!
•	Miau!
•	Discurra rumantsch, sche ti vuls ch'ins ta chapeschia.
•	Ed jau, tge lingua duai jau tschantschar per che vus chapeschias ch'jau na vi finir mes dis en in muriduir?
•	Mamma, cura chapeschas ti che ...?
•	Vus nun essas gnanc ina famiglia!
•	Oh, jau als maz tuts!
•	Chapibel.

Translaziun: Dumenic Andry